Gras da Vilio am eus klevet anv eus da vlog Moran!  Evel nevezvrezhoneger on deuet da lezel ma soñj amañ.  Gwir eo hoc'h eus bet chañs, te hag an holl re bet desavet e brezhoneg, muioc'h c'hoazh pa oa ('z eus?) brezhonegerien a-vihanik er familh (tud-kozh, tud-iou, tud-kuñv…). Evit tud  eveldon e voe ur gwir labour deskiñ un tamm brezhoneg hag ez eo c'hoazh rak biken ne c'hallje an den peurc'houzout ur yezh. Desket e vez ken lies ha bemdez!  Un dibab e voe din dont da Vreizh da zeskiñ brezhoneg e Skol-Veur Roazhon, un dibab etre fur ha foll emichañs, unan diwar dizesper ha leun a c'hoanag war un dro. Hir eo bet an hent, start ivez abalamour d'ar Vretoned ha d'ar vrezhonegerien o-unan.  Stourmer on abaoe bloavezhioù met stourm a zo mat pa vez un dra bennak da zifenn ha meur a  wech on bet dipitet gant ar re yaouank ha na raent foueltr, evit doare, eus o yezh hag eus o c'hultur.  Ur frealz eo tud eveldout d'an dud eveldon. Diwar da lenn e soñjan ne'm eus ket kollet ma amzer hag ez eus goanag da vagañ c'hoazh.